CELEX: 22007D0065
Language: mt
Date: 2007-06-15 00:00:00
Title: Deċiżjoni tal-Kumitat Konġunt taż-ŻEE Nru 65/2007 tal- 15 ta’ Ġunju 2007 li temenda l-Protokoll 31 għall-Ftehim taż-ŻEE dwar il-kooperazzjoni f'oqsma speċifiċi barra l-erba' libertajiet

22.11.2007   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  L 304/47
               
            DEĊIŻJONI TAL-KUMITAT KONĠUNT TAŻ-ŻEE
      Nru 65/2007
      tal-15 ta’ Ġunju 2007
      li temenda l-Protokoll 31 għall-Ftehim taż-ŻEE dwar il-kooperazzjoni f'oqsma speċifiċi barra l-erba' libertajiet
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendata bil-Protokoll li jaġġusta l-Ftehim dwar iż-Żona Ekonomika Ewropea, minn hawn 'l quddiem msejjaħ “il-Ftehim”, u b'mod partikolari l-Artikoli 86 u 98 tiegħu,
      Billi:
      
                  (1)
               
               
                  Il-Protokoll 31 tal-Ftehim kien emendat b'Deċiżjoni tal-Kumitat Konġunt taż-ŻEE Nru 138/2006 tas-27 ta’ Ottubru 2006 (1).
               
            
                  (2)
               
               
                  Huwa xieraq li l-kooperazzjoni tal-Partijiet Kontraenti fir-rigward tal-Ftehim tiġi estiża sabiex tinkludi d-Deċiżjoni Nru 1672/2006/KE tal-Parlament Ewropew u tal-Kunsill ta’ l-24 ta’ Ottubru 2006 li tistabbilixxi l-Programm Komunitarju għall-Impjiegi u s-Solidarjetà Soċjali – Progress (2), kif rettifikata mill-ĠU L 65, 3.3.2007, p. 12.
               
            
                  (3)
               
               
                  Il-Protokoll 31 tal-Ftehim għandu għalhekk jiġi emendat sabiex jippermetti li din l-estensjoni tal-kooperazzjoni tibda sseħħ b'effett mill-1 ta’ Jannar 2007,
               
            IDDEĊIEDA DAN LI ĠEJ:
      Artikolu 1
      L-Artikolu 5 tal-Portokoll 31 għall-Ftehim għandu jiġi emendat kif ġej:
      
                  1)
               
               
                  Il-paragrafu 5 għandu jkun mibdul b'dan li ġej:
                  “5.   L-Istati ta’ l-EFTA għandhom jieħdu sehem fil-programmi u azzjonijiet tal-Komunità li jirreferu għalihom l-ewwel żewġ inċiżi tal-paragrafu 8 mill-1 ta’ Jannar 1996, fil-programm li jirreferi għalih it-tielet inċiż mill-1 ta’ Jannar 2000, fil-programm li jirreferi għalih ir-raba' inċiż mill-1 ta’ Jannar 2001, fil-programmi li jirreferu għalihom il-ħames u s-sitt inċiż mill-1 ta’ Jannar 2002 u fil-programmi li jirreferu għalihom is-seba' u t-tmien inċiż mill-1 ta’ Jannar 2004 u fil-programmi li jirreferu għalihom fid-disa' u fl-għaxar inċiż mill-1 ta’ Jannar 2007.”
               
            
                  2)
               
               
                  L-inċiż li ġej għandu jiġi miżjud fil-paragrafu 8:
                  
                              “—
                           
                           
                              
                                 32006 D 1672: Deċiżjoni Nru 1672/2006/KE tal-Parlament Ewropew u tal-Kunsill ta’ l-24 ta' Ottubru 2006 li tistabbilixxi Programm Komunitarju għall-Impjiegi u għas-Solidarjetà Soċjali – Progress (ĠU L 315, 15.11.2006, p. 1), kif rettifikata mill-ĠU L 65, 3.3.2007, p. 12.”
                           
                        
            Artikolu 2
      Din id-Deċiżjoni għandha tidħol fis-seħħ fil-ġurnata wara l-aħħar notifika lill-Kumitat Konġunt taż-ŻEE taħt l-Artikolu 103(1) tal-Ftehim (*).
      Għandha tapplika mill-1 ta’ Jannar 2007.
      Artikolu 3
      Din id-Deċiżjoni għandha tiġi ppubblikata fis-Sezzjoni ŻEE u fis-Suppliment ŻEE tal-Ġurnal Uffiċjali ta’ l-Unjoni Ewropea.
      
         Magħmul fi Brussell, 15 ta’ Ġunju 2007.
         
            
               Għall-Kumitat Konġunt ŻEE
            
            
               Il-President
            
            Alan SEATTER
         
      
      
         (1)  ĠU L 366, 21.12.2006, p. 83.
      
         (2)  ĠU L 315, 15.11.2006, p. 1.
      
         (*)  Ma huwa indikat l-ebda rekwiżit kostituzzjonali.